ไฟแนนซ์ทูเดย์
ไม่เชื่อก็ต้องเชื่อว่าธุรกิจ ลีสซิ่งของธนาคารธนชาตทำกำไรได้ดีมากจนทำให้อะไรๆ ก็ดีขึ้น แถมผู้บริหารธนาคารสโกเทียยุคใหม่ชอบใจอเมริกาใต้ แผนจะขายหุ้นธนาคารธนชาตทิ้งตอนนี้เลยไม่อยู่ในใจเท่าไหร่
14 ก.ย. 2559

ไม่เชื่อก็ต้องเชื่อว่าธุรกิจ ลีสซิ่งของธนาคารธนชาตทำกำไรได้ดีมากจนทำให้อะไรๆ ก็ดีขึ้น แถมผู้บริหารธนาคารสโกเทียยุคใหม่ชอบใจอเมริกาใต้ แผนจะขายหุ้นธนาคารธนชาตทิ้งตอนนี้เลยไม่อยู่ในใจเท่าไหร่
19 ก.ย.นี้ กรณ์ จาติกวณิช ประธานชมรมฟินเทคแห่งประเทศไทย จะไปเป็นประธานเปิดบริษัท รีฟินน์ ที่จะเปิดตัวเว็บไซต์และแอพเพื่อช่วยเหลือลูกหนี้สินเชื่อเคหะของน้องๆ สมาชิกชมรม กรณ์ บอกว่า โมเดลธุรกิจของรีฟินน์นั้นแจ๋วขนาดต่างชาติยกนิ้วให้ ใครอยากใช้บริการอดใจรออีกนิด
ดร.อดิศวร์ หลายชูไทย รองกรรมการผู้จัดการอาวุโส ธนาคารกสิกรไทย เริ่มบ่นว่าตัวเองสูงอายุ เมื่อรู้สึกว่าความอดทนเริ่มต่ำเวลานั่งฟังเรื่องไร้สาระนานๆ แต่ยังอดทนสูงที่จะวิ่งออกกำลังกายเพื่อทำสถิติใหม่ให้ตัวเอง
คุณพ่อแสนดี ฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม เดินทางไปต่างประเทศเมื่อไหร่ จะต้องหอบตุ๊กตาตามออร์เดอร์กลับมาให้ลูกรักทุกครั้ง ส่วนของตัวเองต้องหนังสือดีๆ โดยเฉพาะเรื่องการบริหารคน เรื่องนวัตกรรมการเงินใหม่ๆ นี่แหละคือของโปรด